
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 425 

24 Μαΐου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Τοπικού Ρυμοτομικού Σχεδίου στην εκτός 
σχεδίου περιοχή, στο αγροτεμάχιο 1560 του αγρο¬ 
κτήματος Δ. Δ. Νεοχωρακίου, Δήμου Μελίτης (Ν. 
Φλώρινας) για την ανέγερση Δημαρχείου και καθο¬ 
ρισμός όρων και περιορισμών δόμησης αυτού 1 

Κήρυξη ως αναδασωτέας έκτασης εμβαδού 5,700 
στρ. στη θέση « Ανεμόρεμμα» Περιφέρειας Δ.Δ. Κα- 
ρυάς, Δήμου Καμ. Βούρλων, του Νομού Φθ/δας... 2 


ΑΠΟΦΑΣΕΙ Σ 

Αριθ. 770 (1) 

Έγκριση Τοπικού Ρυμοτομικού Σχεδίου στην εκτός σχε¬ 
δίου περιοχή, στο αγροτεμάχιο 1560 του αγροκτήμα¬ 
τος Δ. Δ. Νεοχωρακίου, Δήμου Μελίτης (Ν. Φλώρινας) 
για την ανέγερση Δημαρχείου και καθορισμός όρων 
και περιορισμών δόμησης αυτού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Το Ν.Δ. 17.7.23 (Α' 223), τα άρθρα 3, 9, 11, 70 περί 
«σχεδίων πόλεων, κωμών κλπ», όπως μεταγενέστερα τρο¬ 
ποποιήθηκε και συμπληρώθηκε. 

2. Το Ν. 3200/55, άρθρο 8 περί «διοικητικής αποκεντρώ- 
σεως». 

3. Το Ν. 1337/83 (ΦΕΚ33 Α'/14.3.1983) περί «επέκτασης 
των πολεοδομικών σχεδίων, οικιστική ανάπτυξη και σχετι¬ 
κές ρυθμίσεις», άρθρο 26. 

4. Το Ν. 1512/85 (ΦΕΚ4Α'/11.1.1985) περί «Τροποποίη¬ 
ση και συμπλήρωση πολεοδομικών διατάξεων κλπ». 

5. Το Ν. 1577/85 (ΦΕΚ 210 Α /18.12.1986) περί «Γενικού 
Οικοδομικού Κανονισμού», όπως αυτός τροποποιήθηκε 
με το Ν. 2831/2000 (ΦΕΚ 140 Α713.6.2000) και ειδικότερα 
το άρθρο 29 αυτού. 

6. Το Ν. 2503/97 (ΦΕΚ 107Α730.5.1997) περί «Διοίκη¬ 
σης, Οργάνωσης, στελέχωσηςτης Περιφέρειας, ρύθμιση 
θεμάτων για την Τοπική Αυτοδιοίκηση και άλλων διατάξε¬ 
ων». 


7. Το Ν. 2508/97 (ΦΕΚ 124 Α713.6.1997) περί «βιώσιμης 
οικιστικής ανάπτυξης των πόλεων και οικισμώντης χώρας 
και άλλων διατάξεων», Άρθρο 25. 

8. Το Ν. 2831/2000 (ΦΕΚ 140 Α713.6.2000) περί «Τροπο¬ 
ποίηση των διατάξεων του Ν. 1577/1985 «Γενικός Οικο¬ 
δομικός Κανονισμός» και άλλες πολεοδομικές διατάξεις», 
Άρθρο 29, παρ. Α3. 

9. Το Ν. 3044/2002 (ΦΕΚ 197 Α727.8.2002) περί «Μετα¬ 
φορά Συντελεστή Δόμησης και ρυθμίσεις άλλων θεμάτων 
αρμοδιότητας Υπουργείου Περιβάλλοντος, Χωροταξίας 
και Δημοσίων Έργων», Άρθρο 10. 

10. Το Ν. 3212/2003 (ΦΕΚ 308 Α731.12.2003) περί «Ά¬ 
δειας δόμησης, πολεοδομικές και άλλες διατάξεις θεμά¬ 
των αρμοδιότητας Υπουργείου Περιβάλλοντος, Χωροτα¬ 
ξίας και Δημοσίων Έργων». 

11. Την με αριθμ.989/23.3.1988 Απόφαση Νομάρχη 
Φλώρινας περί «Καθορισμού ορίων και όρων και περιορι¬ 
σμών δόμησης στους οικισμούς: Νεοχωρακίου, Αγ. Αθα¬ 
νασίου, κ.λ.π. Νομού Φλώρινας». 

12. Τα με αριθμ.1194/26.2.2004, 1399/9.3.2004 έγγρα¬ 
φα του Δήμου Μελίτης. 

13. Την με αριθμ. 1056/24.6.2002 βεβαίωση της 4ης Ε¬ 
φορείας Νεωτέρων Μνημείων. 

14. Την με αριθμ. 2027/12.6.2003 βεβαίωση της 11ης Ε¬ 
φορείας Βυζαντινών Αρχαιοτήτων. 

15. Την με αριθμ. 3141/16.9.2003 βεβαίωση της ΙΖ' Εφο¬ 
ρείας Προϊστορικών και Κλασικών Αρχαιοτήτων. 

16. Την με αριθμ. 2121/18.11.2003 Θετική Γνωμοδότη¬ 
ση του Τμήματος Περ/κού και Χωροταξικού Σχεδιασμού/ 
Δ/νσης ΠΕ.ΧΩ. Περιφέρειας Δυτικής Μακεδονίας για την 
προκαταρκτική περιβαλλοντική εκτίμηση και αξιολόγηση 
του έργου: «Τοπικό Ρυμοτομικό του αγροτεμαχίου 1560 
του αγροκτήματος Νεοχωρακίου του Δήμου Μελίτης» για 
ανέγερση Δημαρχιακού Κέντρου και συνοδών έργων, στο 
Ν. Φλώρινας. 

17. Την με αριθμ. 68/10.2.2004 Απόφαση Γεν. Γραμ. Πε¬ 
ριφέρειας Δυτικής Μακεδονίας για την Έγκριση Περιβαλ¬ 
λοντικών Όρων για το έργο: «Τοπικό Ρυμοτομικό του α¬ 
γροτεμαχίου 1560 του αγροκτήματος Νεοχωρακίου του 
Δήμου Μελίτης Νομού Φλώρινας» με σκοπό την ανέγερ¬ 
ση Δημαρχιακού Κέντρου και συνοδών έργων. 

18. Την με αριθμ. 182/2003 απόφαση του Δημοτικού 
Συμβουλίου Δήμου Μελίτης περί αποδοχής έγκρισης Το¬ 
πικού Ρυμοτομικού Σχεδίου για τον καθορισμό χρήσεων 

γης στο υπ’ αριθμ.1560 αγροτεμάχιο του αγροκτήματος 
Δ. Δ. Νεοχωρακίου. 

19. Την από 8.3.2004 εισήγηση της Δ/νσης ΠΕΧΩ Δυτι¬ 
κής Μακεδονίας/Τμήμα Πολεοδομικού Σχεδιασμού και Ε¬ 
φαρμογών. 

20. Τη θετική γνωμοδότηση της 11ης Συνεδρίασης/ Θέ¬ 
μα 5ο στις 11.3.2004 του Περιφερειακού Συμβουλίου 
ΧΟΠ (Π.Σ.ΧΟΠ) Περιφέρειας Δυτ. Μακεδονίας. 

21. Με την υπόψη έγκριση του τοπικού ρυμοτομικού 
σχεδίου στην εκτός σχεδίου περιοχή του Δ. Δ. Νεοχωρα¬ 
κίου, δημιουργείται Χώρος ανέγερσης Δημαρχείου Δή¬ 
μου Μελίτης. 

Ο καθορισμός των χρήσεων γης στην περιοχή αναβαθ¬ 
μίζει το φυσικό και δομημένο περιβάλλον. Δημιουργείται 
επιπλέον δομημένος χώρος και εντάσσεται στο οικιστικό 
περιβάλλον μια νέα έκταση. Η υπόψη έκταση θα εξυπη¬ 
ρετήσει τις επείγουσες ανάγκες για στέγαση των Διοικη¬ 
τικών Υπηρεσιών του Δήμου Μελίτης Ν. Φλώρινας. 

Ο σχεδιασμός της πολεοδομικής οργάνωσης της πε¬ 
ριοχής του τοπικού ρυμοτομικού σχεδίου βασίστηκε στην 
οργάνωση του πρασίνου, του περιβάλλοντα του Δημαρ¬ 
χείου αδόμητου χώρου, του Χώρου των Διοικητικών Υπη¬ 
ρεσιών και του Χώρου των Αθλητικών Εγκαταστάσεων σε 
ένα ενιαίο δίκτυο, που διατρέχει και παρεισφύει στην πε¬ 
ριοχή διαμορφώνοντας ένα πολεοδομικό ιστό με ποικιλία 
ιδιαιτεροτήτων. 

Η εσωτερική διαμόρφωση του κάθεπροτεινόμενου Ο.Τ. 
συμπεριλαμβάνει εκτός από κατοικία, κοινόχρηστους χώ¬ 
ρους, χώρους στάθμευσης και εσωτερικούς πεζοδρό¬ 
μους με τους οποίους ουσιαστικά διαχωρίζονται οι χρή¬ 
σεις γης στο Ο.Τ. Το οδικό δίκτυο διανομής διατάσσεται 
κατά τρόπο προσαρμοσμένο στο έδαφος, συνδυάζοντας 
κατά τρόπο απλό και σαφή τις κινήσεις πεζών και τροχο¬ 
φόρων εντός της περιοχής. 

22. Το γεγονός ότι από τις κανονιστικές διατάξεις της α¬ 
πόφασης δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α., αποφασίζουμε: 

Την έγκριση τοπικού ρυμοτομικού σχεδίου στην εκτός 
σχεδίου περιοχή, στο αγροτεμάχιο 1560 του αγροκτήμα¬ 
τος Δ. Δ. Νεοχωρακίου, Δήμου Μελίτης (Ν. Φλώρινας) για 
τον καθορισμό χώρου ανέγερσης Δημαρχείου με τους 
παρακάτω όρους και περιορισμούς δόμησης: 

Άρθρο 1 

Δημιουργία: 

α) του Οικοδομικού Τετραγώνου Ο.Τ.1 Χώρος Στάθ¬ 
μευσης 

β) του Οικοδομικού Τετραγώνου Ο.Τ.2 Δημαρχείο 

γ) του Οικοδομικού Τετραγώνου Ο.Τ.3 Κοινόχρηστος 
Χώρος 

δ) του Οικοδομικού Τετραγώνου Ο.Τ.4 Κοινόχρηστος 
χώρος - Πάρκο 

ε) του Οικοδομικού Τετραγώνου Ο.Τ.5 Διοικητικές Υπη¬ 
ρεσίες 

ζ) του Οικοδομικού Τετραγώνου Ο.Τ.6 Αθλητικές Εγκα¬ 
ταστάσεις 

η) οδών, πεζοδρόμων, 


όπως οι ρυθμίσεις αυτές φαίνονται στο από Ιανουάριος 
2004 σχετικό πρωτότυπο διάγραμματου μελετητή X. Σου- 
λίδη Αγρ. Τοπογρ. Μηχανικού σε κλίμακα 1:500, που θεω¬ 
ρήθηκε την 11.3.2004 από τον Προϊστάμενο της Διεύθυν¬ 
σης ΠΕ.ΧΩ. Δυτικής Μακεδονίας και που αντίτυπό του σε 
φωτοσμίκρυνση δημοσιεύεται με τη παρούσα απόφαση. 

Άρθρο 2 

Στα πρόσωπα των Ο. Τ. 2, 5, 6 επιβάλλεται προκήπιο 
πλάτους τεσσάρων (4) μέτρων, όπως φαίνεται στο διά¬ 
γραμμα που συνοδεύει την παρούσα σε κλίμακα 1:500. 

Άρθρο 3 

Οι όροι και περιορισμοί δόμησης της υπόψη περιοχής 
μελέτης προτείνονται σε δύο τομείς - Τομέας I και II -: 

Τομέας I: 

• Ο.Τ.1 Χώρος Στάθμευσης. 

• Ο.Τ.2 Δημαρχείο. 

Προτείνονται ο καθορισμός όρων και περιορισμών δό¬ 
μησης που είναι: 

Ποσοστό Κάλυψης 70% 

Συντελεστής Δόμησης 0.40 

Μέγιστο επιτρεπόμενο ύψος: 11.00 μ. + 2.00 μ. στέγη. 

Αριθμός ορόφων: 3 

Απόσταση από πλάγια όρια: Δ = 3.00 + 0.1 χ Η 

Λοιποί όροι δόμησης κατά ΓΟΚ/85 όπως ισχύει. 

• Ο.Τ.3 Κοινόχρηστος Χώρος 

• Ο.Τ.4 Κοινόχρηστος Χώρος - Πάρκο. 

Τομέα II: 

• Ο.Τ.5 Διοικητικές Υπηρεσίες και 

• Ο.Τ.6 Αθλητικές Εγκαταστάσεις 

Προτείνονται ο καθορισμός όρων και περιορισμών δό¬ 
μησης που είναι: 

Ποσοστό Κάλυψης 70% 

Συντελεστής Δόμησης 0.80 

Μέγιστο επιτρεπόμενο ύψος: 11.ΟΟμ +2.00μ. στέγη. 

Αριθμός ορόφων: 3 

Απόσταση από πλάγια όρια: Δ = 3.00 + 0.1 χ Η 

Λοιποί όροι δόμησης κατά ΓΟΚ/85 όπως ισχύει. 

Άρθρο 4 

Πριν από την έναρξη των εκσκαπτικών εργασιών οφεί¬ 
λει η αρμόδια Υπηρεσία να ειδοποιήσει εγκαίρως τις Ε¬ 
φορείες 11η Βυζαντινών και ΙΖ' Προϊστορικών και Κλασσι¬ 
κών Αρχαιοτήτων για την επίβλεψη αυτή. 

Άρθρο 5 

Η ισχύς της παρούσης απόφασης αρχίζει από τη δημο¬ 
σίευση στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 22 Απριλίου 2004 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

Αριβ. 1370 (2) 

Κήρυξη ως αναδασωτέας έκτασης εμβαδού 5,700 στρ. 
στη θέση « Ανεμόρεμμα» Περιφέρειας Δ.Δ. Καρυάς, 
Δήμου Καμ. Βούρλων, του Νομού Φθ/δας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τιςδιατάξειςτωνάρθρων24παρ. 1 και 117παρ.3του 
Συντάγματος. 

2. Τις διατάξεις του Ν. 2503/97 « Διοίκηση- Οργάνωση - 
Στελέχωση της Περιφέρειας κ.λ.π». 

3. Τις διατάξεις του Ν. 998/79 « Περί προστασίας των 
δασών και των δασικών εν γένει εκτάσεων της χώρας··, ό¬ 
πως τροποποιήθηκαν με τον Ν. 3208/2003 και συγκεκρι¬ 
μένα: 

α) του άρθρου 41 παρ. 1 

β) του άρθρου 38 παρ. 1 

4. Τις διαταγές του Υπουργείου Γεωργίας: 

α) 160417/1180/8.7.1980 

β) 182447/3049/24.9.1980 

5. Την αριθ. 1296/5.4.2004 πρόταση του Δασαρχείου Α¬ 
ταλάντης από την οποία προκύπτει ότι η έκταση που ανα- 
φέρεται στο θέμα είχε κατά το χρόνο καταστροφής της 
που έγινε από παράνομη εκχέρσωση από το έτος 1986 έ¬ 
ως και το έτος 2003 (τμηματικά) από τον Μάρκο Γρυλλά- 
κητου Αποστόλου, κάτοικο Καμ. Βούρλων, Δασικό χαρα¬ 
κτήρα κατά την έννοια του άρθρου 3 παρ. 1 του Ν. 998/79, 
όπως τροποποιήθηκε με τον Ν. 3208/2003, καλυπτόμενη 
από δασική βλάστηση Δρυός - Αριάς και αειφύλλων - πλα¬ 
τύφυλλων και ως εκ τούτου επιβάλλεται η κήρυξη της ως 
αναδασωτέας. 

6 . Την αριθ. 1145/15.4.2004 αναφορά και σύμφωνη γνώ¬ 
μη της Δ/νσης Δασών Ν. Φθ/δας, αποφασίζουμε: 

Κηρύσσουμε αναδασωτέα, τη Δημόσια δασική έκταση 
εμβαδού 5,700 στρεμμάτων (πέντε στρεμμάτων και επτα¬ 
κοσίων τ.μ.) στη θέση « Ανεμόρεμμα», περιφέρειας Δ.Δ. 


Καρυάς, Δήμου Καμ. Βούρλων με σκοπό, αφ’ ενός μεν τη 
διατήρηση του δασικού της χαρακτήρα, ώστε να απο¬ 
κλειστεί η διάθεσή της για άλλο προορισμό, αφ’ετέρου δε 
την επαναδημιουργία της δασικής βλάστησης με φυσική 
ή τεχνητή αναγέννηση. 

Προσδιορίζεται από τα στοιχεία ΤΜΗΜΑ Ε1 
(1,2,3... 10,11,1) και ΤΜΗΜΑ Ε2 (Α,Β,Γ,.,.Θ,Ι,Α) όπως φαί¬ 
νεται στο συνημμένο διάγραμμα το οποίο αποτελεί ανα¬ 
πόσπαστο μέρος της αποφάσεως αυτής και έχει όρια: 

ΤΜΗΜΑ Ε1 

Ανατολικά: Με δημόσια έκταση δασικού χαρακτήρα. 

Δυτικά; Με δημόσια έκταση δασικού χαρακτήρα. 

Βόρεια: Με σημερινής μορφής χέρσα έκταση κατεχό- 
μενη από τον Γρυλλάκη Μ. 

Νότια: Με έκταση σημερινής αγροτικής μορφής κατε- 
χόμενη από τον Γ ρυλλάκη Μ . 

ΤΜΗΜΑ Ε2 

Ανατολικά: Με δημόσια έκταση δασικού χαρακτήρα. 

Δυτικά: Με δημόσια έκταση δασικού χαρακτήρα. 

Βόρεια: Με έκταση σημερινής αγροτικής μορφής κατε- 
χόμενη από τον Γρυλλάκη Μ. 

Νότια. Με δημόσια έκταση δασικού χαρακτήρα. 

Η απόφαση αυτή ισχύει από της κοινοποιήσεως της αρ- 
μοδίως και προ της δημοσιεύσεώς της στην Εφημερίδα 
της Κυβερνήσεως (άρθρο 37 Ν. 3200/55). 

Επιτρέπεται υποβολή κατ’ αυτής αίτησης ακύρωσης 
στο Σ.τ Ε. μέσα σε προθεσμία εξήντα (60) ημερών, που 
αρχίζει από την επομένη της δημοσίευσής της (άρθρο 46 
Π.Δ. 18/89). 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 27 Απριλίου 2004 

Ο Γενικός Γραμματέας Περιφέρειας 
ΚΩΝΣΤΑΝΤΙΝΟΣ ΕΞΑΡΧΟΣ 

